section_heading: Povijest
paragraph_text: 2012. godina ostaje upamćena kao godina povratka u 1. ligu kada je Banovo kao neporaženi klub protutnjao drugom ligom. Svim simpatizerima kluba posebno ostaje u pamćenju nezaboravna utakmica protiv Milke Trnine u Vezišću gdje Banovo dolazi s malom prednošću u odnosu na svoje glavne rivale. Utakmica započinje ranim crvenim kartonom za Marija Šalamuna, no Banovo ipak golovima Saše Uremovića i Dina Juričića dolazi do prednosti od 2-0. U nastavku domaća ekipa sve više pritišće te izjednačava na 2-2 a fantastični Darijo Uremović pred kraj utakmice brani jedanaesterac i odvodi Banovo u 1. ligu.